
OBRAZLOŽENJE

I. Pravna osnova za donošenje akta: 

Čl. 30. Zakona o komunalnom gospodarstvu (Narodne novine broj 110/18, 32/20, 145/24),

Članak 6. Odluke o komunalnim djelatnostima (Službene novine Općine Medulin broj 10/18, 3/19, 9/20, 3/22, 9/22 i 3/25),

Članak 4. Odluke o organizaciji naplate i kontrole parkiranja na području Općine Medulin (Službene novine Općine Medulin br. 7/26). 

II. Osnovna pitanja koja se uređuju ovim aktom:

Člankom 30. Zakona o komunalnom gospodarstvu (Narodne novine broj 110/18, 32/20, 145/24) propisano je da isporučitelj komunalne usluge koji obavlja uslužnu komunalnu djelatnost u svrhu obavljanja te djelatnosti u skladu sa tim Zakonom i propisima donesenim na temelju Zakona te u skladu sa posebnim propisima donosi opće uvjete isporuke komunalne usluge i sklapa sa korisnikom komunalne usluge ugovor o isporuci komunalne usluge. 

Opće uvjete donosi isporučitelj komunalne usluge, uz prethodnu suglasnost predstavničkog tijela jedinice lokalne samouprave.
Općim uvjetima se utvrđuju uvjeti pružanja odnosno korištenja komunalne usluge, međusobna prava i obaveze isporučitelja i korisnika komunalne usluge, način mjerenja, obračuna i plaćanja isporučene komunalne usluge.

Opći uvjeti se objavljuju u službenom glasilu jedinice lokalne samouprave, na njezinim mrežnim stranicama te na oglasnoj ploči i mrežnim stranicama isporučitelja komunalne usluge.

Člankom 4. Odluke o organizaciji naplate i kontrole parkiranja na području Općine Medulin (Službene novine Općine Medulin br. 7/26) propisano je da se parkiranje vozila i kontrola naplate na javnim parkiralištima u sustavu naplate obavlja sukladno Općim uvjetima isporuke komunalne usluge parkiranja na javnim površinama. Istima se detaljnije uređuju odnosi u korištenju usluge parkiranja na javim parkiralištima u Općini Medulin. Opće uvjete parkiranja donosi upravitelj parkirališta uz prethodnu suglasnost Općinskog načelnika.

Nadalje, člankom 6. Odluke o komunalnim djelatnostima na području Općine Medulin (Službene novine Općine Medulin broj  10/18, 3/19, 9/20, 3/22, 9/22 i 3/25) propisano je da se komunalna djelatnost usluge parkiranja na uređenim javnim površinama i u javnim garažama, povjerava trgovačkom društvu te na temelju iste navedena komunalna djelatnost povjerena na obavljanje trgovačkom društvu Buža d.o.o., Centar 223, Medulin.

Opće uvjete isporuke komunalne usluge parkiranja na uređenim javnim površinama Općine Medulin potrebno je donijeti u svrhu obavljanja navedene komunalne djelatnosti, odnosno osigurati da se usluga pruža na isti način prema svim korisnicima usluge te da korisnici budu upoznati sa svim uvjetima pružanja usluge kao i svojim pravima i obavezama vezanim za korištenje komunalne usluge.
Ovim Općim uvjetima se uređuju uvjeti pružanja i korištenja usluge parkiranja, međusobna prava i obaveze isporučitelja i korisnika usluge te način mjerenja, obračuna i plaćanja usluge, povlaštene parkirališne karte, naknade zbog povrede uvjeta korištenja javnih parkirališta, ostali uvjeti pružanja i korištenja usluge parkiranja te način informiranja i podnošenja pisanog prigovora sukladno propisima o zaštiti potrošača.
III. Posljedice koje će nastati donošenjem ovog akta:

Urediti će se međusobni odnosi između korisnika javnih parkirališta i upravitelja parkirališta o korištenju usluga parkiranja na javnim parkiralištima na području Općine Medulin sukladno Odluci o organizaciji naplate i kontrole parkiranja na području Općine Medulin (Službene novine Općine Medulin broj 7/26).
IV. Financijska sredstva potrebna za provedbu ovog akta:
Za provedbu ovog akta nisu potrebna financijska sredstva.


